**Bonifatius I** (ka **Bonifacius I**) oli paavst 418–422. Ta oli 42. paavst.

Bonifatius I oli "Liber Pontificalise" järgi pärit Roomast ja ta oli preester Iocunduse poeg.

Ta ordineeriti Damasus I poolt presbüteriks. Innocentius I saatis ta 405 Konstantinoopolisse.

Paavstiks saamine ja skisma
---------------------------

Bonifatius I valiti paavstiks presbüterite ja ilmikute poolt 28. detsembril 418. "Liber Pontificalis" märgib tema valimise kohaks Juliuse basiilika.

Päev varem valisid diakonid ja mõned presbüterid Lateraani basiilikas paavstiks ülemdiakon Eulaliuse. Bonifatius pühitseti 29. detsembril 9 piiskopi juuresolekul ametisse San Marcello kirikus, Eulalius aga Ostia piiskopi poolt Lateraani basiilikas. Rooma prefekt Symmachus toetas Eulaliust ja ajas Bonifatiuse linnast minema.

Lääne-Rooma keiser Honorius toetas esmalt Eulaliust, kuid otsustas skisma likvideerimiseks pidada Ravennas sinodi, kus ei saavutatud üksmeelt. Seejärel otsustas keiser, et juunis 419 tuleb Spoletos pidada Gallia ja Aafrika piiskoppide juuresolekul uus sinod, seni aga peavad mõlemad vaimulikud Roomast lahkuma. Ülestõusmispühade missa pidi 30. märtsil Roomas läbi viima Spoleto piiskop Achilleus.

Bonifatius I nõustus keisri otsusega ja siirdus Santa Felicitasse. Eulalius aga tungis 18. märtsil Rooma ja hõivas 29. märtsil Lateraani basiilika, kust keisri sõdurid ta välja ajasid. Seepeale kinnitas Honorius 3. aprillil 419 Bonifatiuse õigusjärgseks paavstiks ja Eulalius pidi Roomast lahkuma. Bonifatius saabus Rooma 10. aprillil 419.

Suvel 420 Bonifatius haigestus ja kartes oma surma järel taas skisma puhkemist, palus ta 1. juulil keisrilt selle vältimiseks võtta tarvidusele vastavad meetmed. Honorius otsustas keelustada valimisintriigid ja sätestas, et kahe isiku valituksosutumisel on mõlemad tagandatud ja paavstiks tunnistatakse isik, kes valitakse ametisse üksmeelselt.

Bonifatiuse mõjukam toetaja oli keiser Honoriuse õde Galla Placidia.

Vaidlused vikariaatide pärast
-----------------------------

Bonifatius I tühistas Zosimuse otsuse vikariaadi loomise kohta Arles's. 419 sätestas ta, et Valence'i piiskop Maximus tuleb võtta vastutusele sinodi ees. Ta toetas 422 Narbonne’i peapiiskoppi Hilariust, kui määrati ametisse Lodève piiskoppi.

Keiser Theodosius II otsustas 14. juulil 421 Thessalia piiskoppide mõjul kaotada paavstliku vikariaadi Thessaloníkis ja tuua piiskopkond Konstantinoopoli jurisdiktsiooni alla. Bonifatius palus Honoriust, et ta veenaks Theodosiust seda otsust tühistama. 11. märtsil 422 keelas Bonifatius Illüürias piiskoppide pühitsemise ilma Thessaloníki piiskopi Rufuse tunnustamiseta.

Bonifatius keeldus tunnustamast Korintose piiskopiks valitud Perigenest. Korintose kogudus kaebas paavsti peale Theodosiusele, paavst aga põhjendas Honoriusele oma otsust.

Vaidlus pelagiaanidega
----------------------

Bonifatius I taunis pelagianismi. Ta saatis kaks pelagiaanide poolt saadetud laimavat kirja Augustinusele edasi. Ta palus Lääne-Rooma keiser Honoriust avaldada korraldust, mille järgi peavad kõik piiskopid tunnustama Zosimuse "Tractoriat".

Apiariuse tüli
--------------

Bonifatius I ajal jätkus Zosimuse ajal alanud tüli Aafrika preestri Apiariusega. 31. mail 419 saatsid Aafrika piiskopid paavsti juurde saadikud teatega, et Apiarius oli määratud ametisse teise piiskopkonda. Samuti toonitati, et Zosimus oli oma otsuste õigustamiseks toetunud kaanonitele, mida Aafrikas ei tunnustatud.

Tüli Fussula piiskopiga
-----------------------

422 apelleeris Fussula piiskop Antonius paavstile Numiidia sinodi otsuse, mille järgi ta oli ametist tagandatud. Bonifatius I ei kinnitanud sinodi otsust ja saatis piiskopi tagasi Aafrikasse korraldusega, mille järgi tuli Antonius rehabiliteerida.

Liturgilised otsused
--------------------

Bonifatius I keelas "Liber Pontificalise" järgi naistel ja nunnadel puudutada altaririiet ja seda pesta ning suitsutada kirikus viirukit.

Ta keelas "Liber Pontificalise" järgi orjadel saada vaimulikeks.

Ordinatsioonid
--------------

Bonifatius I ordineeris "Liber Pontificalise" järgi 13 preestrit, 3 diakonit ja 36 piiskoppi.

Uus kirik
---------

Bonifatius I lasi "Liber Pontificalise" järgi ehitada Rooma Santa Felicita kiriku.

Surm
----

Bonifatius I suri 4. septembril 422 ja maeti Maximuse katakombi, "Liber Pontificalise" järgi Santa Felicita kirikusse.

Teda austatakse katoliku kirikus ja õigeusu kirikus pühakuna. Tema mälestuspäev oli varem 25. oktoober, praegu 4. september.

Kirjandus
---------

* Pearce James Carefoote: *Pope Boniface I, the Pelagian Controversy and the Growth of Papal Authority*. "Augustiniana" 46, 1996: 261–289.
* Heinrich Chantraine: *Das Schisma von 418/19 und das Eingreifen der kaiserlichen Gewalt in die römische Bischofswahl*. P. Kneissl, "Alte Geschichte und Wissenschaftsgeschichte. Festschrift für Karl Christ zum 65. Geburtstag". Darmstadt, 1988: 79–94.
* Stuart Cristo: *Some Notes on the Bonifacian-Eulalian Schism*. "Aevum" 51, 1977: 163–167.
* Geoffrey D. Dunn: *Is the Letter Credebamus post from Boniface I or Leo I?* "Greek, Roman and Byzantine studies" 54, 2014: 474-493.
* Geoffrey D. Dunn: *Boniface I and the Illyrian churches on the translation of perigenes to Corinth: the evidence and problem of "Beatus apostolus" (JK 350).* "Sacris erudiri" 53, 2014: 131-146.
* J. N. D. Kelly: *The Oxford Dictionary of Popes*. 1996.
* *Liber Pontificalis*.

Välislingid
-----------

* Artikkel Bonifatius I kohta. *(inglise keeles)*
* Bonifatius I kirjad.

|  |  |  |
| --- | --- | --- |
| Eelnev**Zosimus** | **Rooma paavst**418–422 | Järgnev**Coelestinus I** |


Roomakatoliku kiriku paavstid

**1.–4. sajand:** Peetrus **·**  Linus **·**  Anacletus I **·**  Clemens I **·**  Evaristus **·**  Aleksander I **·**  Sixtus I **·**  Telesphorus **·**  Hyginus **·**  Pius I **·**  Anicetus **·**  Soter **·**  Eleutherus **·**  Victor I **·**  Zephyrinus **·**  Calixtus I **·**  Urbanus I **·**  Pontianus **·**  Anterus **·**  Fabianus **·**  Cornelius **·**  Lucius I **·**  Stephanus I **·**  Sixtus II **·**  Dionysius **·**  Felix I **·**  Eutychianus **·**  Caius **·**  Marcellinus **·**  Marcellus I **·**  Eusebius **·**  Miltiades **·**  Silvester I **·**  Marcus **·**  Julius I **·**  Liberius **·**  Damasus I **·**  Siricius **·**  Anastasius I

**5.–8. sajand:** Innocentius I **·**  Zosimus **·**  Bonifatius I **·**  Coelestinus I **·**  Sixtus III **·**  Leo I Suur **·**  Hilarius **·**  Simplicius **·**  Felix III **·**  Gelasius I **·**  Anastasius II **·**  Symmachus **·**  Hormisdas **·**  Johannes I **·**  Felix IV **·**  Bonifatius II **·**  Johannes II **·**  Agapetus I **·**  Silverius **·**  Vigilius **·**  Pelagius I **·**  Johannes III **·**  Benedictus I **·**  Pelagius II **·**  Gregorius I Suur **·**  Sabinianus **·**  Bonifatius III **·**  Bonifatius IV **·**  Adeodatus I **·**  Bonifatius V **·**  Honorius I **·**  Severinus **·**  Johannes IV **·**  Theodorus I **·**  Martinus I **·**  Eugenius I **·**  Vitalianus **·**  Adeodatus II **·**  Donus **·**  Agatho **·**  Leo II **·**  Benedictus II **·**  Johannes V **·**  Conon **·**  Sergius I **·**  Johannes VI **·**  Johannes VII **·**  Sisinnius **·**  Constantinus **·**  Gregorius II **·**  Gregorius III **·**  Zacharias **·**  Stephanus II **·**  Paulus I **·**  Stephanus III **·**  Hadrianus I **·**  Leo III

**9.–12. sajand:** Stephanus IV **·**  Paschalis I **·**  Eugenius II **·**  Valentinus **·**  Gregorius IV **·**  Sergius II **·**  Leo IV **·**  Benedictus III **·**  Nicolaus I **·**  Hadrianus II **·**  Johannes VIII **·**  Marinus I **·**  Hadrianus III **·**  Stephanus V **·**  Formosus **·**  Bonifatius VI **·**  Stephanus VI **·**  Romanus **·**  Theodorus II **·**  Johannes IX **·**  Benedictus IV **·**  Leo V **·**  Sergius III **·**  Anastasius III **·**  Lando **·**  Johannes X **·**  Leo VI **·**  Stephanus VII **·**  Johannes XI  **·**  Leo VII **·**  Stephanus VIII  **·**  Marinus II **·**  Agapetus II **·**  Johannes XII **·**  Leo VIII **·**  Benedictus V **·**  Leo VIII **·**  Johannes XIII **·**  Benedictus VI **·**  Benedictus VII **·**  Johannes XIV **·**  Johannes XV **·**  Gregorius V **·**  Silvester II **·**  Johannes XVII **·**  Johannes XVIII **·**  Sergius IV **·**  Benedictus VIII **·**  Johannes XIX **·**  Benedictus IX **·**  Silvester III **·**  Benedictus IX **·**  Gregorius VI **·**  Clemens II **·**  Benedictus IX **·**  Damasus II **·**  Leo IX **·**  Victor II **·**  Stephanus IX **·**  Nicolaus II  **·**  Aleksander II **·**  Gregorius VII **·**  Victor III **·**  Urbanus II **·**  Paschalis II **·**  Gelasius II **·**  Calixtus II **·**  Honorius II **·**  Innocentius II **·**  Coelestinus II **·**  Lucius II **·**  Eugenius III **·**  Anastasius IV **·**  Hadrianus IV **·**  Aleksander III **·**  Lucius III **·**  Urbanus III **·**  Gregorius VIII **·**  Clemens III **·**  Coelestinus III **·**  Innocentius III

**13.–16. sajand:** Honorius III **·**  Gregorius IX **·**  Coelestinus IV **·**  Innocentius IV **·**  Aleksander IV **·**  Urbanus IV **·**  Clemens IV **·**  interregnum **·**  Gregorius X **·**  Innocentius V **·**  Hadrianus V **·**  Johannes XXI **·**  Nicolaus III **·**  Martinus IV **·**  Honorius IV **·**  Nicolaus IV **·**  interregnum **·**  Coelestinus V **·**  Bonifatius VIII **·**  Benedictus XI **·**  Clemens V **·**  interregnum **·**  Johannes XXII **·**  Benedictus XII **·**  Clemens VI **·**  Innocentius VI **·**  Urbanus V **·**  Gregorius XI **·**  Urbanus VI **·**  Bonifatius IX **·**  Innocentius VII **·**  Gregorius XII **·**  interregnum **·**  Martinus V **·**  Eugenius IV **·**  Nicolaus V **·**  Calixtus III **·**  Pius II **·**  Paulus II **·**  Sixtus IV **·**  Innocentius VIII **·**  Aleksander VI **·**  Pius III **·**  Julius II **·**  Leo X **·**  Hadrianus VI **·**  Clemens VII **·**  Paulus III **·**  Julius III **·**  Marcellus II **·**  Paulus IV **·**  Pius IV **·**  Pius V **·**  Gregorius XIII **·**  Sixtus V **·**  Urbanus VII **·**  Gregorius XIV **·**  Innocentius IX **·**  Clemens VIII

**17.–20. sajand:** Leo XI **·**  Paulus V **·**  Gregorius XV **·**  Urbanus VIII **·**  Innocentius X **·**  Aleksander VII **·**  Clemens IX **·**  Clemens X **·**  Innocentius XI **·**  Aleksander VIII **·**  Innocentius XII **·**  Clemens XI **·**  Innocentius XIII **·**  Benedictus XIII **·**  Clemens XII **·**  Benedictus XIV **·**  Clemens XIII **·**  Clemens XIV **·**  Pius VI **·**  Pius VII **·**  Leo XII **·**  Pius VIII **·**  Gregorius XVI **·**  Pius IX **·**  Leo XIII **·**  Pius X **·**  Benedictus XV **·**  Pius XI **·**  Pius XII **·**  Johannes XXIII **·**  Paulus VI **·**  Johannes Paulus I **·**  Johannes Paulus II

**21. sajand:** Benedictus XVI **·**  Franciscus


{{{päis}}}

{{{sisu}}}